CELEX: 32013R0443
Language: ro
Date: 2013-05-07 00:00:00
Title: Regulamentul de punere în aplicare (UE) nr. 443/2013 al Comisiei din 7 mai 2013 privind clasificarea anumitor mărfuri în Nomenclatura combinată

15.5.2013   
            
            
               RO
            
            
               Jurnalul Oficial al Uniunii Europene
            
            
               L 130/17
            
         REGULAMENTUL DE PUNERE ÎN APLICARE (UE) NR. 443/2013 AL COMISIEI
   din 7 mai 2013
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Comitetul Codului vamal nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 mai 2013.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Produs prezentat în bucăți mici de formă curbată, cu aromă de brânză și având în compoziție griș de porumb, ulei vegetal, praf de brânză (extract de drojdie, coloranți), lapte-praf, sare, amidon și dextroză.
                  Produsul este obținut din porumb uscat și zdrobit (griș de porumb), apoi umezit cu apă (6 %-9 %). Apa se adaugă ca agent de prelucrare. Amestecul este introdus într-o mașină de extrudare, la temperatură și presiune ridicate. În momentul în care ajunge la presiunea atmosferică, pasta se expandează.
                  Procesul de extrudare are loc la o temperatură de 150 °C. După extrudare, produsul este uscat și prăjit ușor într-un uscător electric la o temperatură cuprinsă între 120 ° și 130 °C, după care se introduce într-un tambur unde este glazurat cu un amestec de ulei și produse uscate.
                  Produsul este comercializat cu amănuntul în pachete cu o greutate netă cuprinsă între 34 g și 450 g.
               
               
                  1904 10 10
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii combinate și cu textul codurilor NC 1904, 1904 10 și 1904 10 10.
                  Deoarece este obținut din pastă de porumb extrudată la presiune și temperatură ridicate, produsul este considerat ca fiind obținut prin expandare. În consecință, el este considerat produs pe bază de cereale obținute prin expandare sau prăjire, în sensul subpoziției 1904 10 (a se vedea și notele explicative la Sistemul armonizat aferente poziției 1904 punctul A).
                  Clasificarea la poziția 1905 este exclusă, deoarece produsul nu este nici preparat din aluat, nici supus unui alt tratament termic (a se vedea și notele explicative la Sistemul armonizat aferente poziției 1904 punctul A al cincilea paragraf).
                  În consecință, produsul trebuie clasificat la codul NC 1904 10 10.